ОБЩИНСКИ СЪВЕТ – ПЪРВОМАЙ

Р Е Ш Е Н И Е № 218

на Общинския съвет на община Първомай, прието на 30.04.2025 г. по протокол № 20

ОТНОСНО: Приемане на Общинска програма за закрила на детето за 2025 година.

На основание чл. 21, ал. 2, във връзка с чл. 21 ал.1, т.12 от Закона за местното самоуправление и местната администрация и чл.3, ал.1 и ал.3 от Правилника за прилагане на Закона за закрила на детето, Общинският съвет на община Първомай

Р Е Ш И :

Приема Общинска програма за закрила на детето за 2025 г.

Мотиви: Необходимост от ясно регламентиране на обществените отношения, свързани със закрила на детето на територията на община Първомай, които са с висока обществена значимост, свързани са с подкрепа на семейното и отговорно родителство, развиване на мерки за подкрепа на деца и семейства при наличие на висок риск от изоставяне, мониторинг върху спазване правата на децата, развиване на алтернативни услуги за семейна грижа, гарантиране правото за равен достъп до качествено образование на децата и деца със специални потребности, намаляване на социално-значимите заболявания сред децата, устойчиво развитие на практики и програми, предназначени за деца с рисково поведение и стимулиране на активното им участие в противодействие на насилието и др.

Общ брой общински съветници – 21

Присъствали: 21

Гласували: За – 21

Против – няма

Въздържали се – няма

СВЕТОЗАР СЛАВЧЕВ:

ПРЕДСЕДАТЕЛ на ОБЩИНСКИЯ СЪВЕТ

ОБЩИНСКИ СЪВЕТ – ПЪРВОМАЙ

Р Е Ш Е Н И Е № 219

на Общинския съвет на община Първомай, прието на 30.04.2025 г. по протокол № 20

ОТНОСНО: Приемане на Годишен план за изпълнение на дейностите за подкрепа на личностно развитие на децата и учениците в Община Първомай за 2025 г. съгласно чл.197, ал.3 от Закона за предучилищното и училищното образование (ЗПУО).

На основание чл.21, ал.1, т.23 във връзка с ал.2 от Закона за местното самоуправление и местната администрация, чл.197, ал.3 от Закона за предучилищното и училищното образование, Общинският съвет на община Първомай

Р Е Ш И :

Приема Годишен план за изпълнение на дейностите за подкрепа на личностно развитие на децата и учениците в Община Първомай за 2025 г. съгласно чл.197, ал.3 от Закона за предучилищното и училищното образование.

2. Възлага на Кмета на Община Първомай осъществяването на всички дейности, необходими за правилното и законосъобразно изпълнение на решението.

Общ брой общински съветници – 21

Присъствали: 21

Гласували: За – 21

Против – няма

Въздържали се – няма

СВЕТОЗАР СЛАВЧЕВ:

ПРЕДСЕДАТЕЛ на ОБЩИНСКИЯ СЪВЕТ

ОБЩИНСКИ СЪВЕТ – ПЪРВОМАЙ

Р Е Ш Е Н И Е № 220

на Общинския съвет на община Първомай, прието на 30.04.2025 г. по протокол № 20

ОТНОСНО: Приемане на годишните финансови отчети на „МБАЛ-Първомай“ ЕООД и „Медицински център I – Първомай“ ЕООД за 2024 г., разпределение на реализирания финансов резултат и избор на одитор за заверка на годишните финансови отчети на дружествата за 2025 г.

На основание чл. 21, ал.1, т.8 и т. 23 от Закона за местното самоуправление и местната администрация, чл. 137, ал. 1, т.3 и чл. 147, ал. 2 от Търговския закон и чл. 20, т.18 и т. 20 и чл. 59, ал.2 от Наредба за условията и реда за учредяване и упражняване правата на община Първомай в публични предприятия и търговски дружества с общинско участие в капитала, Общинският съвет на община Първомай

Р Е Ш И :

Определя дължимия дивидент от печалбата на двете дружества да бъде 10 на сто от печалбата след данъчното й облагане.

Приема годишните финансови отчети на „МБАЛ-Първомай“ ЕООД и „Медицински център I – Първомай“ ЕООД за 2024г.

Дължимият дивидент от печалбата на “МБАЛ-Първомай“ ЕООД за 2024 г. в размер на 41 105,90 лв., представляващ 10 на сто от печалбата след данъчното й облагане, да не бъде отчисляван за Община Първомай и да остане в разпореждане на дружеството за закупуването на нови активи и апаратура.

Дължимият дивидент от печалбата „Медицински център І-Първомай” ЕООД за 2024 г. в размер на 2561,07 лв., представляващ 10 на сто от печалбата след данъчното й облагане, да не бъде отчисляван за Община Първомай и да остане в разпореждане на дружеството за закупуване на нови активи и апаратура.

Избира „Одиторска къща Пълдин“ ЕООД - Мария Гюрова – дипломиран експерт-счетоводител, за одитор на годишните финансови отчети за 2025 г. на “МБАЛ-Първомай“ ЕООД и „Медицински център І-Първомай” ЕООД.

Мотиви: Настоящото решение се приема, за да се подпомогнат едноличните дружества с общинско имущество „МБАЛ-Първомай“ ЕООД и „Медицински център I – Първомай“ ЕООД като за целта Общинският съвет, в качеството си на едноличен собственик на капитала в търговските дружества с ограничена отговорност, няма да разпредели дължимия дивидент от печалбата на Дружествата. По този начин ще се осигурят необходимите средства за предвидените инвестиционни разходи.

Общ брой общински съветници – 21

Присъствали: 21

Гласували: За – 18

Против – няма

Въздържали се – няма

Неучастващи в гласуването - 3

СВЕТОЗАР СЛАВЧЕВ:

ПРЕДСЕДАТЕЛ на ОБЩИНСКИЯ СЪВЕТ

ОБЩИНСКИ СЪВЕТ – ПЪРВОМАЙ

Р Е Ш Е Н И Е № 221

на Общинския съвет на община Първомай, прието на 30.04.2025 г. по протокол № 20

ОТНОСНО: Приемане на Бюджет на Община Първомай за 2025 година.

На основание чл.21 ал.1 т.6 и ал.2, чл.52 ал.1, ал.2 и чл.27 ал.4 и ал.5 от Закона за местното самоуправление и местната администрация, чл.39 и чл.94 ал. 1, ал. 2 и ал. 3 от Закона за публичните финанси, във връзка с разпоредбите на Закона за държавния бюджет на Република България за 2025 г., Постановление на Министерски съвет № 28 от 16.04.2025 година за изпълнението на държавния бюджет на Република България за 2025 година и чл.34 от Наредбата за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на Община Първомай, Общинският съвет на община Първомай

Р Е Ш И :

1. Приема бюджета на община Първомай за 2025 г. както следва:

1.1. По прихода в размер на 42 898 502 лева съгласно Приложение № 1

в т.ч. :

1.1.1. Приходи за делегирани от държавата дейности в размер на 30 951 004 лв.,

в т.ч. :

1.1.1.1. Обща субсидия за делегирани от държавата дейности в размер на 28 186 589 лв;

1.1.1.2. Преходен остатък от 2024 г. в размер на 2 896 561 лева, налични по банкова сметка, от който 80 954 лв., преходен остатък на второстепенни разпоредители с бюджет, отчитан в отчетна група „СЕС“. Разпределението на преходния остатък, наличен по банковата сметка по функции е както следва:

- „Общи държавни служби” - 175 410 лева;

- „Отбрана и сигурност” - 54 187 лева;

- „Образование” - 2 000 242 лева;

- „Здравеопазване” - 100 651 лева;

- „Соц. осигуряване, подпомагане и грижи” – 538 394 лева;

- „Икономически дейности и услуги” – 27 677 лева;

1.1.1.3. Възстановени трансфери за ЦБ в размер на (-51 192) лв., представляващи неизразходени държавни средства за превоз от 2024 г.

1.1.2. Приходи за местни дейности в размер на 11 947 498 лева;

в т.ч. :

1.1.2.1. Данъчни приходи в размер на 2 555 800 лева;

1.1.2.2. Неданъчни приходи в размер на 3 957 430 лева;

1.1.2.3. Трансфери от ЦБ за местни дейности в размер на 5 092 700, в т. ч.

1.1.2.3.1 Обща изравнителна субсидия в размер на 2 818 000 лева.;

1.1.2.3.2 Трансфер за зимно поддържане и снегопочистване в размер на 195 300 лева.;

1.1.2.3.3 Целева субсидия за капиталови разходи в размер на 1 810 700 лева;

1.1.2.3.4 Трансфер за други целеви разходи за местни дейности в размер на 268 700 лева;

1.1.2.4. Трансфери между бюджети в размер на (– 340 000) лева;

1.1.2.5. Временни безлихвени заеми в размер на (– 120 00) лева;

1.1.2.6. Погашения по дългосрочни заеми в размер на (– 150 000) лева;

1.1.2.7. Преходен остатък от 2024 г. в размер на 951 568 лева.

1.2. По разходите в размер на 42 898 502 лева, разпределени по функции, групи, дейности и параграфи, съгласно Приложение № 2 в т.ч.:

1.2.1. За делегирани държавни дейности в размер на 30 951 004 лева;

1.2.2. За допълнително финансиране със средства от собствени приходи и от изравнителна субсидия на делегираните от държавата дейности в размер на 859 335 лева;

1.2.3. За местни дейности в размер на 11 088 163 лева;

1.3. Утвърждава средносрочна цел за бюджетно салдо по бюджета на Община Първомай, изчислено на касова основа в размер на 0 лева.

1.4. Приема разходите на Общината, направени до приемане на Бюджета за 2025 г., съгласно Рекапитулация по параграфи и подпараграфи от касовия отчет към 31.03.2025 г.

2. Приема програма за капиталови разходи в размер на 2 876 318 лева и текущи ремонти в размер на 229 500 лева, съгласно Приложение № 3;

2.1. Одобрява разпределението на целевата субсидия за капиталови разходи, в размер на 1 810 700 лева, съгласно Приложение № 3;

2.2. Приема разчет за капиталовите разходи, финансирани с приходи от постъпления от продажба на общински нефинансови активи съгласно Приложение № 4.

3. Утвърждава разходите за заплати през 2025 г. за делегираните от държавата дейности, без звената, които прилагат системата на делегираните бюджети и за местни дейности съгласно Приложение № 5.

4. Утвърждава разчет за целеви разходи и субсидии както следва:

4.1. Помощи по решение на Общински съвет в размер на 12 000 лева;

4.2. Помощи за погребения в размер на 4 000 лева;

4.2.1. Упълномощава кмета да отпуска помощи за погребения при спазване на условията, съгласно действащата нормативна уредба.

4.3. Членски внос в неправителствени организации в размер на 22 840 лева.

4.4. За прояви от общоградски и национален характер /културен календар/ в размер на 88 000 лева съгласно Приложение № 6;

4.5. Субсидии на организации с нестопанска цел съгласно Приложение № 7, както следва:

4.5.1. Спортни школи в размер на 147 000 лева;

4.5.2. Туризъм в размер на 6 000 лева;

4.5.3. Танцови клубове в размер на 8 000 лева;

4.5.4. Спасителен център за кучета „Подай лапа“ в размер на 6 000 лева и СНЦ „Пчеларско дружество Нектар - Първомай“ в размер на 2 000 лева.

4.6. Разпределението на средствата по т.4.7.1 и т.4.7.2 между организации с нестопанска цел се осъществява съгласно Наредба за условията и реда за финансиране и подпомагане на физическата активност, физическото възпитание, спорта и спортно-туристическата дейност на спортните клубове в община Първомай.

4.7. Упълномощава Кмета на Общината да договори допълнително условията по целевите разходи по т.4.5.1, т.4.5.2, т.4.5.3 и т.4.5.4, свързани с времето и начина на предоставяне на тези средства.

5. Приема следните лимити за разходи:

5.1. СБКО в размер на 3 % от средствата за основна заплата заедно с припадащите се суми за данъци и осигурителни вноски на наетите по трудови правоотношения;

5.2. Увеличение на заплатите на кметовете (изборни длъжности) и кметски наместници на населени места с 15 %, считано от м. януари 2025г.;

5.3. Разходи за представителни цели и международна дейност на кмета на общината в размер на 20 000 лева;

5.4. Разходи за представителни цели на Председателя на ОбС в размер на 10 000 лева.

6. Утвърждава списък на длъжностите и на лицата, които имат право на транспортни разходи, в размер на 90 % от действителните разходи съгласно Приложение № 8;

6.1. Упълномощава кмета на общината да утвърди списък на лицата с маршрутите, по които пътуват от местоживеенето до местоработата и обратно, по т.6.

6.2. Утвърждава списък на педагогическия персонал в делегираните от държавата дейности по образование, които имат право на заплащане на 100 % от транспортните разходи, съгласно Приложение № 9.

7. Одобрява индикативен годишен разчет на сметките за средствата от Европейския съюз съгласно Приложение № 10.

8. Одобрява актуализираната бюджетна прогноза за местните дейности с показатели за 2026 г. и прогнозни показатели за 2027 г. и 2028 г. по приходите, помощите, даренията, бюджетните взаимоотношения и финансирането съгласно Приложение № 11.

9. Определя разпоредителите с бюджет от по-ниска степен съгласно Приложение № 12.

10. Определя максимален размер на дълга, както следва:

10.1. Максималният размер на новия общински дълг, който може да бъде поет за 2025 г. е 1 217 711 лева, включително главница, лихви, такси, комисиони и други плащания по поет от общината дълг.

10.2. Общинските гаранции, които може да бъдат издадени през 2025 година в размер на 0 лева.

10.3. Максимален размер на поетия общински дълг и общинските гаранции към 31.12.2025 г. в размер на 262 800 лева;

11. Определя максималният размер на новите задължения за разходи, които могат да бъдат натрупани през 2025 г. в размер до 15 % от средногодишния размер на отчетените разходи за последните четири години или 5 678 545 лева към края на годината.

12. Определя максималният размер на ангажиментите за разходи, които могат да бъдат поети през 2025 г. в размер до 50 % от средногодишния размер на отчетените разходи за последните четири години или 18 945 449 лева към края на годината.

13. Определя размера на просрочените задължения от 2024 година, които да бъдат разплатени през 2025 година от бюджета на първостепенния разпоредител с бюджет – Община Първомай в размер на 298 947 лева.

14. Определя размера на просрочените вземания от минали години, които да бъдат събрани през 2025 година от първостепенния разпоредител с бюджет – Община Първомай в размер на 2 360 526 лева.

15. Оправомощава Кмета на Общината да извършва компенсирани промени:

15.1. В частта за делегираните от държавата дейности – между утвърдените показатели за разходите в рамките на една дейност, с изключение на дейностите на делегиран бюджет, при условия, че не се нарушават стандартите за делегираните от държавата дейности и няма просрочени задължения в съответната делегирана дейност;

15.2. В частта за делегираните от държавата дейности, постъпили през предходни години, с изключение на тези във функция „Образование“ - между утвърдените разходи във всички функции, без да изменя общия размер на разходите;

15.3. В частта за местни дейности – между утвърдените разходи в рамките на една дейност или от една дейност в друга, без да изменя общия размер на разходите.

16. Възлага на кмета на Общината:

16.1. Да утвърди бюджетите на разпоредителите с бюджет от по-ниска степен;

16.2. Да организира разпределението на бюджета по тримесечия и да утвърди разпределението;

16.3. Да информира Общинския съвет в случай на отклонение на средния темп на нарастване на разходите за местни дейности и да предлага конкретни мерки за трайно увеличаване на бюджетните приходи и/или трайно намаляване на бюджетните разходи;

16.4. Да включва информация по чл. 125, ал.4 от Закона за публичните финанси в тримесечните отчети и обяснителните записки към тях;

16.5. Да разработи детайлен разчет на сметките за средствата от Европейския съюз по отделните общински проекти в съответствие с изискванията на съответния Управляващ орган и на МФ.

17. Упълномощава Кмета:

17.1. Да ползва временно свободните средства по бюджета на Общината за текущо финансиране на одобрените по бюджета разходи за други плащания, при условие, че не се нарушава своевременното финансиране на делегираните от държавата дейности в определените им размери, както и на местните дейности, и се спазват относимите за общините фискални правила по Закона за публичните финанси, като не се променя предназначението на средствата в края на годината;

17.2. Да разработва и възлага подготовката на общински програми и проекти и да кандидатства за финансирането им със средства по структурни и други фондове на Европейския съюз и на други донори, по национални програми и от други източници за реализиране на годишните цели на общината за изпълнение на ПИРО;

17.3. Да кандидатства за средства от централния бюджет и други източници за финансиране и за съфинансиране на общински програми и проекти.

18. Задължава ръководителите на бюджетни звена, финансирани от общинския бюджет да разработят и представят в срок до 15 май 2025 година конкретни мерки за изпълнение на приетия от Общински съвет бюджет.

19. Приема за сведение Протокола от публичното обсъждане на проекта за бюджет на Община Първомай за 2025 година.

Мотиви: В изпълнение на законовите изисквания и задължения, всяка година, Общински съвет, приема годишния бюджет на общината, включително и показателите по чл. 45, ал. 1, т. 2 от Закона за публичните финанси за районите, кметствата и населените места с кметски наместници, с изключение на тези, които са определени като второстепенни разпоредители с бюджет по реда на чл. 11, ал. 10 от Закона за публичните финанси.

Решението за приемане на бюджета, се взема с мнозинство повече от половината от общия брой на съветниците и се приемат с поименно гласуване, което се отразява в протокола от заседанието.

Общ брой общински съветници – 21

Присъствали: 21

Гласували: За – 14

Против – 2

Въздържали се – 5

СВЕТОЗАР СЛАВЧЕВ:

ПРЕДСЕДАТЕЛ на ОБЩИНСКИЯ СЪВЕТ

ОБЩИНСКИ СЪВЕТ – ПЪРВОМАЙ

Р Е Ш Е Н И Е № 222

на Общинския съвет на община Първомай, прието на 30.04.2025 г. по протокол № 20

ОТНОСНО: Предоставяне на временни безлихвени заеми от временно свободни средства от общинския бюджет и от сметките за средства от Европейския съюз за авансово финансиране на плащания по проекти, финансирани със средства от Европейския съюз и по други международни програми и договори, включително и на бюджетни организации, чиито бюджет е част от общинския бюджет.

На основание чл.21, ал.2 във връзка с ал.1, т.10, чл.27 ал.4 и ал.5 от Закона за местното самоуправление и местната администрация, чл.124, ал.2, чл.126 във връзка с чл.104, ал.1, т.4 и т.5 от Закона за публичните финанси, чл.41, ал.1 и ал.2, чл.66, ал.4 и ал. 5 от Наредбата за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на община Първомай, Общинският съвет на община Първомай

Р Е Ш И :

Дава съгласие да се отпуснат временно безлихвени заеми от общинския бюджет, с които авансово да се финансират плащания по проекти, финансирани със средства от Европейския съюз и от други международни програми и договори, включително и на бюджетни организации, чийто бюджет е част от общинския бюджет, като срокът за погасяване на заемите да се определя в съответствие с условията на финансиращата програма, но не по-късно от края на 2025г.:

1.1. Като отпуска обща сума, възлизаща на около 49 500 лева средно месечна сума, разпределена между следните проекти:

Проект „Иновативни здравно-социални услуги в Община Първомай“ – 10 000 лева;

Стратегия за „Водено от общностите местно развитие“ на МИГ Първомай-Димитровград – 15 000 лева;

„Започвам работа – Компонент 3 – 06-12-05094#10“ – 5 200 лева;

„Започвам работа – Компонент 3 – 06-12-09353#7“ – 7 800 лева;

„Младежка заетост +9-МЗПРЧР-06-12-4725#7“ – 2 600 лева;

„Младежка заетост +10-МЗПРЧР-06-12-5156#5“ – 1 300 лева;

„Младежка заетост +11-МЗПРЧР-06-12-5423#7“ – 1 300 лева;

„Младежка заетост +12-МЗПРЧР-06-12-7041#5“ – 1 300 лева;

Програма за храни и основно материално подпомагане от ЕСФ + „Топъл обяд в община Първомай“ – 5 000 лева.

1.2. Отпуска временен заем до 300 000 лева в рамките на бюджетната година за изпълнение на проект „Сграда за една група с физкултурен салон към детска градина „Първи юни“ в УПИ XII – детска градина, кв. 30 по регулационния план на с. Градина, община Първомай“ по ПВУ.

Мотиви: Предоставянето на временни безлихвени заеми по посочените проекти ще доведе до изпълнението им в срок. Реализацията на проектите е от изключително значение за населението на общината.

Общ брой общински съветници – 21

Присъствали: 21

Гласували: За – 21

Против – няма

Въздържали се – няма

СВЕТОЗАР СЛАВЧЕВ:

ПРЕДСЕДАТЕЛ на ОБЩИНСКИЯ СЪВЕТ

ОБЩИНСКИ СЪВЕТ – ПЪРВОМАЙ

Р Е Ш Е Н И Е № 223

на Общинския съвет на община Първомай, прието на 30.04.2025 г. по протокол № 20

ОТНОСНО: Даване на съгласие за сключване на предварителен договор за промяна границите между УПИ IX – 460, производство на ел.енергия - ФЕЦ и улица с о.т. 504 ÷ 512 от кв.34 по кадастралния и регулационен план на с.Езерово, общ.Първомай, обл.Пловдив, по реда на чл.15, ал.3 и ал.5 от ЗУТ.

На основание чл.21, ал.1, т.8 от Закона за местното самоуправление и местната администрация, чл.15, ал.3 и ал.5 от Закона за устройство на територията, чл.19 от Закона за задълженията и договорите, чл.6, ал.1 и ал.3, чл.34, ал.2 и ал.4 и чл.41, ал.2 от Закона за общинската собственост, чл.3, ал.2 и ал.4, чл.8, ал.2, чл.56 и чл.58, ал.1 от Наредбата за реда за придобиване, управление и разпореждане с общинско имущество, Общинският съвет на община Първомай

Р Е Ш И :

І. Приема пазарна оценка за общински терен с площ от 342.00 кв.м., обозначен между точки А, В, С и D, колориран с жълт цвят на приложената скица - предложение, представляващ реално обособена част от улично уширение в участъка между о.т. 504 ÷ 512 от кв.34 по плана на с.Езерово, общ.Първомай, общ.Първомай, обл.Пловдив, с цел присъединяването ѝ към парцел УПИ IX – 460, производство на ел.енергия – ФЕЦ от кв.34 по регулационния план на с.Езерово, общ.Първомай, обл.Пловдив, одобрен със заповед № 59/1986г., в размер на 6830,00 лв. (шест хиляди осемстотин и тридесет лева) без ДДС, изготвена от независим оценител.

ІІ. Дава съгласие за сключване на предварителен договор между Община Първомай и „ОТА” ЕООД с ЕИК ................... , собственик на УПИ IX – 460, производство на ел.енергия – ФЕЦ от кв.34 по регулационния план на с.Езерово, общ.Първомай, обл.Пловдив, във връзка с постигнато съгласие за прехвърляне на реално обособена част от общински имот с площ от 342.00 кв.м., обозначен между точки А, В, С, D и E, колориран с жълт цвят на скица - предложение, неразделна част от настоящото решение, по пазарна цена в размер на 6830,00 лв. (шест хиляди осемстотин и тридесет лева) без ДДС, както следва:

ПроекТ на Предварителен договор

за промяна на граници на урегулирани поземлени имоти

Днес, …………….. 2025г. / .….…………………..……..................................... две хиляди двадесет и пета година/ в гр. Първомай, обл.Пловдив на основание чл.15, ал.3 и ал.5 от Закон за устройство на територията, чл.19 от Закон за задълженията и договорите, чл.56 и чл.58, ал.1 от Наредбата за реда за придобиване, управление и разпореждане с общинско имущество и в изпълнение на Решение № …………… на Общински съвет гр.Първомай, прието на ………………..г., се сключи настоящият договор между:

1. ОБЩИНА ПЪРВОМАЙ със седалище и адрес на управление: гр.Първомай, общ. Първомай, обл.Пловдив, ул.”Братя Миладинови-юг” № 50 с ЕИК ……………., представлявана от кмета – …………………………., от една страна и

2. „ОТА” ЕООД, със седалище и адрес на управление: гр.Пловдив, общ.Пловдив, обл.Пловдив, ул.”Чернишевска”, №25, бл.10, вх.В, ет.5, ап.15, с ЕИК ................. , представлявано от управителя Тодоро .................. Стайков, от друга страна, за следното:

Чл.1 Страните по този договор се споразумяват да се промени границата между УПИ IX – 460, производство на ел.енергия – ФЕЦ от кв.34 по кадастралния и регулационния план на с.Езерово, общ.Първомай, обл.Пловдив собственост на „ОТА” ЕООД и част от съществуваща улица, заключена между о.т. 504 ÷ 512 от кв.34 по кадастралния и регулационен план на с.Езерово, общ.Първомай, обл.Пловдив, собственост на Община Първомай, след влизане в сила на заповедта за одобряване на ПУП-ПР по реда на чл.15, ал.6 от ЗУТ, съгласно изготвена скица-предложение.

Чл.2 Страните по този договор се споразумяват, че след влизане в сила на плана по чл.1 ще сключат окончателен договор за промяната на границата, като „ОТА” ЕООД купува от Община Първомай общински терен с площ от 342.00 кв.м., обозначен между точки А, В, С и D, колориран с жълт цвят на приложената скица-предложение, представляваща реално обособена част от улично уширение в участъка между о.т. 504 ÷ 512 в кв.34 по регулационния план на с.Езерово, общ.Първомай, обл.Пловдив, с цел присъединяването му към УПИ IX – 460, производство на ел.енергия – ФЕЦ от кв.34 по регулационния план на с.Езерово, общ.Първомай, обл.Пловдив, одобрен със заповед Заповед № 59/1986г., за сумата от 6830,00 лв. (шест хиляди осемстотин и тридесет лева) без ДДС, изготвена от лицензиран оценител и одобрена от Общински съвет гр.Първомай.

Недвижимият имот, предмет на настоящия предварителен договор е графично изобразен в приложената скица – предложение, представляваща неразделна част от него.

Чл.3 В едномесечен срок от подписване на настоящия договор „ОТА” ЕООД следва да заплати на Община Първомай сумата по чл.2, както и всички дължими данъци и такси по сделката, както следва:

- пазарната цена на имота в размер на ………………………. без ДДС, да се заплати изцяло в български лева по сметка на Община Първомай;

- 20 % ДДС върху стойността на имота, съгласно чл.45, ал.5, т.1 от ЗДДС в размер на ……………………………., вносими по сметка на община Първомай;

- 3,00 % данък за придобиване на имущество, начислен върху цената на придобитото имущество, съгласно чл.33, ал.1 във връзка с чл.35, ал.2 от Наредбата за определяне размера на местните данъци в Община Първомай, в размер на ………………………………….. с включен ДДС, вносими по сметка на Община Първомай.

Чл.4 В случай, че изменението на ПУП - ПР не влезе в сила шест месеца след сключване на настоящия договор, се извършва нова оценка, въз основа на която се сключва окончателният договор.

Чл.5 Окончателният договор за прехвърляне на собствеността върху недвижимия имот, описан в чл.2 ще се сключи не по-късно от един месец от влизане в сила на заповедта за изменение на ПУП - ПР.

Чл.6 Настоящият договор е предварителен по смисъла на чл. 19 от ЗЗД, като всяка от страните може да поиска сключване на окончателен договор при изпълнение на всички горепосочени условия.

Чл.7 Разноските, данъците и таксите, които възникнат във връзка с този или окончателния договор са за сметка на „ОТА” ЕООД.

Чл.8 В случай, че сумите по чл.3 от настоящия договор, не бъдат внесени в указания едномесечен срок, и не се представи документ за извършеното плащане, настоящият предварителен договор се счита за прекратен и не могат да се черпят права от него и да се иска сключване на окончателен договор.

СПОРАЗУМЕЛИ СЕ :

За Община Първомай: ………………………….

За „ОТА” ЕООД: …………………………………

IІІ. Общинският съвет на община Първомай дава съгласие, при условията и на основание чл.124а, ал.2, във връзка с чл.134, ал.2 от ЗУТ, да се изработи ПУП-ПР /план регулация/ за: "Промяна границите между УПИ IX – 460, производство на ел.енергия - ФЕЦ и част от съществуваща улица, заключена между о.т. 504 ÷ 512 в кв.34, по кадастралния и регулационен план на с.Езерово, общ.Първомай, обл.Пловдив”, по реда на чл.15, ал.3 и ал.5 от ЗУТ, като изработването и процедирането на проекта за изменение на ПУП-ПР са за сметка на дружество „ОТА” ЕООД.

IV. На основание чл.6, ал.1 и ал.3 от ЗОС и след влизане в сила на заповедта за изменение на ПУП-ПР, Общинският съвет на община Първомай, обявява за частна общинска собственост, реално обособена част от общински имот с площ от 342.00 кв.м., представляващ част от улични уширение в участъка между о.т. 504 ÷ 512 от кв.34 по регулационния план на с.Езерово, общ.Първомай, обл.Пловдив, одобрен със заповед Заповед № 59/1986г., поради отпаднало предназначение.

V. Възлага на кмета на Община Първомай да сключи предварителен договор и изпълни последващите законови процедури по настоящото решение.

Мотиви: Предвид насърчаване на инвестиционния процес на територията на общ.Първомай, привеждането му в съответствие с действащата нормативна база, с цел нейното подобряване и модернизиране, считаме за целесъобразно да се проведат гореописаните процедури за упълномеряване на УПИ IX – 460, производство на ел.енергия - ФЕЦ, чрез присъединяване на част от съществуваща улица, заключена между о.т. 504 ÷ 512 в кв.34, с цел привеждане в съответствие на съществуващите улични регулационни граници по южния регулационен контур от кв.34, по действащия кадастрален и регулационен план на с.Езерово, общ.Първомай.

Общ брой общински съветници – 21

Присъствали: 21

Гласували: За – 20

Против – 1

Въздържали се – няма

СВЕТОЗАР СЛАВЧЕВ:

ПРЕДСЕДАТЕЛ на ОБЩИНСКИЯ СЪВЕТ

ОБЩИНСКИ СЪВЕТ – ПЪРВОМАЙ

Р Е Ш Е Н И Е № 224

на Общинския съвет на община Първомай, прието на 30.04.2025 г. по протокол № 20

ОТНОСНО: Откриване на процедура за избор на оператор на язовирна стена за възлагане стопанисването, поддръжката и експлоатацията на водни обeкти - публична общинска собственост, разположени на територията на Община Първомай, обл.Пловдив, чрез предоставянето им под наем по реда на § 12, ал.2 от Преходни и заключителни разпоредби към Закон за изменение и допълнение на Закон за водите.

На основание чл.21, ал.2 във връзка с ал.1, т.8 от Закона за местното самоуправление и местната администрация, чл.8, ал.1 и ал.9 от Закона за общинската собственост, във връзка § 12, точка 2 от Преходни и заключителни разпоредби към Закона за изменение и допълнение на Закона за водите /ДВ, бр.103/ 29.11.2013 год./ и чл.6 от Наредбата за реда за придобиване, управление и разпореждане с общинско имущество, Общинският съвет на община Първомай

Р Е Ш И :

Общински съвет Първомай допълва, приетата с Решение № № 188 от 30.01.2025 год. „Програма за управление и разпореждане с имотите – общинска собственост в Община Първомай през 2025 година”, Раздел ІІІ, буква А. „Имоти, които Община Първомай има намерение да предостави под наем и аренда”, с нова точка, а именно:

„Язовири, водоеми и водностопански съоръжения:

7. Язовир „Дебър-4 /Чатал дере/”, съставляващ ПИ с идентификатор № 59080.800.300, гр.Първомай, общ.Първомай, обл.Пловдив, м.„Землище кв.Дебър”, вид собственост: Общинска публична, вид територия: Земеделска, категория: 5, НТП: За друг вид водно течение, водна площ, съоръжение, площ 18 571 кв. м, стар номер 800300, ведно с язовирната стена, съставляваща ПИ с идентификатор № 59080.800.304, гр.Първомай, общ.Първомай, обл.Пловдив, м.„Землище кв.Дебър”, вид собственост: Общинска публична, вид територия: Земеделска, категория: 5, НТП: За водностопанско, хидромелиоративно съоръжение, площ 4 496 кв. м, стар номер 800304.

IІ. Открива процедура за избор на оператор на язовирна стена за възлагане стопанисването, поддръжката и експлоатацията на водeн обект, чрез предоставянето им под наем, а именно:

Язовир „Дебър-4 /Чатал дере/”, съставляващ поземлен имот с идентификатор № 59080.800.300, гр.Първомай, общ.Първомай, обл.Пловдив, м.„Землище кв.Дебър”, вид собственост: Общинска публична, вид територия: Земеделска, категория: 5, НТП: За друг вид водно течение, водна площ, съоръжение, площ 18 571 кв. м, стар номер 800300, ведно с язовирната стена, съставляваща поземлен имот с идентификатор № 59080.800.304, гр.Първомай, общ.Първомай, обл.Пловдив, м.„Землище кв.Дебър”, вид собственост: Общинска публична, вид територия: Земеделска, категория: 5, НТП: За водностопанско, хидромелиоративно съоръжение, площ 4 496 кв. м, стар номер 800304. За имотите са съставени съответно Акт за ПОС № 75/02.06.1998г., вписан в Службата по вписвания Първомай под № 23, том 6, дв.вх. № 1739 от 12.07.2005г. и Акт за ПОС № 519/08.04.2021г. вписан в Службата по вписвания Първомай под № 190, том 2, дв.вх. № 594 от 14.04.2021г.

IІІ. Изборът на оператор да се осъществи чрез провеждане на публичен търг с тайно наддаване по реда на Глава осма от Наредбата за реда за придобиване, управление и разпореждане с общинско имущество.

ІV. Определя начална тръжна цена за обекта, а именно:

За язовир „Дебър-4 /Чатал дере/”, съставляващ поземлен имот с идентификатор 59080.800.300, гр.Първомай, общ.Първомай, обл.Пловдив, м. „Землище кв.Дебър”, с площ 18 571 кв. м, ведно с язовирната стена, съставляваща поземлен имот с идентификатор 59080.800.304, гр.Първомай, общ.Първомай, обл.Пловдив с площ 4 496 кв. м, е определена годишна наемна цена в размер на 1360 лв. (хиляда триста и шестдесет лева) без ДДС.

V. Определя срок на договора за избор на оператор на язовирна стена за възлагане стопанисването, поддръжката и експлоатацията на водни обекти - 5 /пет/ години считано от датата на сключване на договора;

VI. Определя депозит за участие в търга, в размер на 50 % от началната тръжна цена в лева за всеки отделен обект.

VІI.Специфични условия към участниците в търга:

- участник в търга може да бъде всяко лице, което отговаря на изискванията за оператор на язовирна стена по смисъла на § 1, т.95 от Допълнителни разпоредби към Закона за водите, а именно: физическо лице хидроспециалист или юридическо лице, което разполага със служител хидроспециалист за осъществяване на дейностите по стопанисване, поддържане и експлоатация на язовирни стени и на съоръженията към тях.

VІІI. Определя следните договорни условия:

1. След подписване на договора за избор на оператор същият се задължава съгласно чл.50, ал.3, т.1 от Закон за водите да се снабди с разрешително за ползване на воден обект, което се издава от кмета на община Първомай.

2. Операторът се задължава да спазва изискванията на Наредба за условията и реда за осъществяване на техническата и безопасната експлоатация на язовирните стени и на съоръженията към тях и за осъществяване на контрол за техническото им състояние, Приета с ПМС № 12 от 28.01.2020 г.(обн. ДВ, бр.9 от 31.01.2020г., в сила от 31.01.2020г.)

3. Операторът се задължава да спазва нормативните актове по опазване на околната среда с цел опазване на водния ресурс и на екосъобразното и рационалното му използване, санитарно – хигиенните и ветеринарно – медицински изисквания.

4. Операторът се задължава да оказва необходимото съдействие на собственика за изпълнение на задълженията му по чл. 138а, ал. 3, т. 5, чл. 141, ал. 1 и чл. 190а, ал. 2, както и да изпълнява възложените му дейности съобразно нормативните изисквания и с грижата на добър стопанин.

5. Операторът се задължава да поеме за своя сметка разходите по други мероприятия за изпълнение предписания от специализираните контролни органи свързани с обезопасяването и сигурността на язовира.

ІХ. Възлага на Кмета на Общината да извърши всички необходими действия по провеждане на процедурата за избор на оператор и подпише договор със спечелилия участник.

Мотиви: Настоящото решение се приема на правно основание чл.21 ал.1 т.8 от Закона за местното самоуправление и местната администрация, във връзка с § 12, точка 2 от Преходни и заключителни разпоредби към Закона за изменение и допълнение на Закона за водите /ДВ, бр.103/ 29.11.2013 год./ и с оглед по-добро стопанисването, поддръжката и експлоатацията на описаните обекти.

Общ брой общински съветници – 21

Присъствали: 21

Гласували: За – 21

Против – няма

Въздържали се – няма

СВЕТОЗАР СЛАВЧЕВ:

ПРЕДСЕДАТЕЛ на ОБЩИНСКИЯ СЪВЕТ

ОБЩИНСКИ СЪВЕТ – ПЪРВОМАЙ

Р Е Ш Е Н И Е № 225

на Общинския съвет на община Първомай, прието на 30.04.2025 г. по протокол № 20

ОТНОСНО: Даване на предварително съгласие от Общинския съвет на Община Първомай за процедиране по реда на чл. 78а от Правилник за прилагане на Закона за собствеността и ползването на земеделските земи за промяна начина на трайно ползване на общински имоти с идентификатори 40155.1.181, 40155.2.134 и 40155.9.94 от землището на с.Крушево, общ.Първомай, обл.Пловдив.

На основание чл.21, ал.2 във вр. с ал.1, т.8 от Закона за местното самоуправление и местната администрация, чл.8, ал.1 от Закона за общинската собственост, във връзка с чл.78а от Правилника за прилагане на Закона за собствеността и ползването на земеделските земи, Общинският съвет на община Първомай

Р Е Ш И :

I. Дава съгласие за извършване на промяна начина на трайно ползване по реда на чл.78а от ППЗСПЗЗ на следните общински имоти:

1. Поземлен имот с идентификатор 40155.1.181, с.Крушево, общ.Първомай, обл.Пловдив, местност „Лозята”, вид собственост: Общинска публична, вид територия: Земеделска, категория: 5, НТП: Пасище, площ 1860 кв.м, номер по предходен план 001181, от „Пасище” в „Изоставена нива”.

За общинския имот е съставен Акт за ПОС № 684/29.06.2022г., вписан в Службата по вписвания Първомай под № 59, том 4 от 30.06.2022г., дв.вх.№ 1024.

2. Поземлен имот с идентификатор 40155.2.134, с.Крушево, общ.Първомай, обл.Пловдив, местност „ЯМАТА/ЯАЗМАТА”, вид собственост: Общинска публична, вид територия: Земеделска, категория: 3, НТП: Пасище, площ 26 445 кв.м, номер по предходен план 002134, от „Пасище” в „Изоставена нива”.

За общинския имот е съставен Акт за ПОС № 687/12.07.2022г., вписан в Службата по вписвания Първомай под № 102, том 4 от 13.07.2022г., дв.вх.№ 1107;

3. Поземлен имот с идентификатор 40155.9.94, с.Крушево, общ.Първомай, обл.Пловдив, местност ГЕРЕНА, вид собств. Общинска публична, вид територия Земеделска, категория 4, НТП Пасище, площ 5737 кв. м, номер по предходен план 009094, от „Пасище” в „Изоставена нива”.

За общинския имот е съставен Акт за ПОС № 853/16.04.2025г., вписан в Службата по вписвания Първомай под № 95, том 2 от 16.04.2025г., дв.вх.№ 551.

II. Възлага на кмета на Община Първомай да извърши последващите действия по изпълнение на решението.

Мотиви: Осъществяване на инвестиционните намерения на Община Първомай като гаранция за изпълнение бюджета на общината.

Общ брой общински съветници – 21

Присъствали: 21

Гласували: За – 20

Против – 1

Въздържали се – няма

СВЕТОЗАР СЛАВЧЕВ:

ПРЕДСЕДАТЕЛ на ОБЩИНСКИЯ СЪВЕТ

ОБЩИНСКИ СЪВЕТ – ПЪРВОМАЙ

Р Е Ш Е Н И Е № 226

на Общинския съвет на община Първомай, прието на 30.04.2025 г. по протокол № 20

ОТНОСНО: Продажба чрез публичeн търг на недвижим имот - частна общинска собственост, съставляващ УПИ X – общински, находящ се в кв.37Б по регулационния план на с.Виница, общ.Първомай, обл.Пловдив.

На основание чл.21, ал.2 във връзка с ал.1, т.8 от Закона за местното самоуправление и местната администрация, чл.35, ал.1 и чл.41, ал.2 от Закона за общинската собственост, във връзка с чл.46, ал.1 и чл.58, ал.1 от Наредбата за реда за придобиване, управление и разпореждане с общинско имущество, Общинският съвет на община Първомай

Р Е Ш И :

I. Дава съгласие да се извърши продажба чрез публичен търг с тайно наддаване на недвижим имот – частна общинска собственост, както следва:

1.1. Незастроен урегулиран поземлен имот с площ от 625 кв.м., предназначен за жилищно строителство, съставляващ УПИ Х – общински от кв.37Б по регулационния план на с.Виница, общ.Първомай, обл.Пловдив, одобрен със заповед № 770/1963г. и изменен с Решение № 516/27.05.2011г. на ОбС-Първомай и Решение № КЗЗ-21/22.11.2011г. на комисията за земеделските земи, при граници на имота: улица, УПИ IХ – общински, земеделска земя/напоителен канал и УПИ ХI – озеленяване. За имота е съставен Акт за ЧОС № 597/30.05.2012г., вписан в Службата по вписвания Първомай под № 54, том 4, дв.вх. № 1015 от 01.06.2012 г.

1.2. Одобрява пазарна оценка в размер на 7 330 лв. /седем хиляди триста и тридесет лева/ без ДДС за описания по т.1.1 общински имот, изготвена от оценител на недвижими имоти.

1.3. Определя начална тръжна цена в размер на 7 330 лв. /седем хиляди триста и тридесет лева/ без ДДС.

ІІ. На основание чл.52, ал.5 т.1 от ЗМСМА, 30 % от постъпленията от продажбата на имота по т.II да се използват за финансиране на основен и текущ ремонт или изграждане на социалната и техническата инфраструктура на територията на кметство Виница, общ.Първомай.

ІІІ. Възлага на кмета на Община Първомай да извърши последващите действия по изпълнение на решението.

Мотиви: Настоящото решение се приема в изпълнение на годишната програма за управление и разпореждане с имоти общинска собственост на територията на Община Първомай през 2025г., приета с Решение № 188 от 30.01.2025 год. на Общинския съвет на община Първомай, проявен интерес за закупуване на общински недвижим имот и с цел изпълнение бюджета на община Първомай.

Общ брой общински съветници – 21

Присъствали: 21

Гласували: За – 20

Против – 1

Въздържали се – няма

СВЕТОЗАР СЛАВЧЕВ:

ПРЕДСЕДАТЕЛ на ОБЩИНСКИЯ СЪВЕТ

ОБЩИНСКИ СЪВЕТ – ПЪРВОМАЙ

Р Е Ш Е Н И Е № 227

на Общинския съвет на община Първомай, прието на 30.04.2025 г. по протокол № 20

ОТНОСНО: Предварително съгласие за разработване на проекти за изменение на ПУП-ПРЗ на части от действащите Кадастрални и регулационни планове на с.Градина, с.Бяла река и гр.Първомай, община Първомай, с цел обособяване на нови самостоятелни общински УПИ и привеждане в съответствие с действителното състояние на место, на предвидени с плана, но нереализирани части от улица.

На основание чл.21, ал.2 във връзка с ал.1, т.8 и т.11 от Закона за местното самоуправление и местната администрация, чл.62а, ал.2, ал.3, т.2 и ал.4, във връзка с чл.134, ал.2, т.1 и чл.208 от Закона за устройство на територията, чл.6, ал.1 и ал.3 и чл.8, ал.1 от Закона за общинската собственост във връзка с чл.3, ал.7 от Наредбата за реда за придобиване, управление и разпореждане с общинското имущество, Общинският съвет на община Първомай

Р Е Ш И :

I. Дава предварително съгласие да се проведе процедура за изработване на ПУП – ПРЗ за:

1. УПИ I-градина, кв.81, по действащия Кадастрален и регулационен план на с.Градина, общ.Първомай, одобрен със Заповед №772/05.11.1974г., във връзка с обособяване на нови самостоятелни УПИ IV-детска градина, за ПИ № 1012 и УПИ V-общински, собственост на община Първомай и привеждане в съответствие с действителното състояние на место, на предвидена с плана, но нереализирана част от улица, между осови точки 286, 214 и 279;

2. УПИ XXI-озеленяване, кв.18, по действащия Кадастрален и регулационен план на с.Бяла река, общ.Първомай, одобрен със Заповед №336/30.05.1967г., във връзка с обособяване на два нови самостоятелни УПИ XXVI-обслужващи дейности и търговия и УПИ XXI-озеленяване в кв.18, собственост на община Първомай;

II. Разрешава да се изработи ПУП – ПРЗ за:

3. УПИ III-озеленяване, кв.166, по действащия Кадастрален и регулационен план на гр.Първомай, одобрен със Заповед №РД-15-666/03.08.1994г., във връзка с обособяване на два нови самостоятелни УПИ III-спорт и озеленяване и УПИ IV-общинска инфраструктура в кв.166, собственост на община Първомай;

III. Дава съгласие след влизане в сила на описаните в т.I и т.II градоустройствени изменения ПУП - ПРЗ, да отпадне публичния характер на собствеността на новообразуваните УПИ V-общински, кв.81, по плана на с.Градина, с площ 1257 кв.м., УПИ XXVI-обслужващи дейности и търговия, кв.18, по плана на с.Бяла река, с площ 1100 кв.м. и УПИ IV-общинска инфраструктура, кв.166, по плана на гр.Първомай, общ.Първомай, обл.Пловдив, с площ 4000 кв.м., като същите бъдат преотредени за частна общинска собственост, поради това, че са престанали да имат предназначението си по чл.3, ал.2 от Закон за общинската собственост;

IV. Възлага на Кмета на община Първомай да изпълни всички последващи нормативно определени действия;

Мотиви: Образуването на нови УПИ по плана на с.Градина, с.Бяла река и гр.Първомай, както и урегулирането на съществуваща улица ще създадат градоустройствени условия за подобряване облика на населените места, както и ще доведат до нови инвестиции, преки и косвени приходи за Община Първомай.

Общ брой общински съветници – 21

Присъствали: 21

Гласували: За – 20

Против – 1

Въздържали се – няма

СВЕТОЗАР СЛАВЧЕВ:

ПРЕДСЕДАТЕЛ на ОБЩИНСКИЯ СЪВЕТ